Bleika slaufan og Krabbameinsfélagið velja árlega einn dag þar sem þau hvetja almenning til að klæðast bleiku til að minna enn frekar á bleikan oktober og bleiku slaufuna ( hvað eru mörg “ bleikt ” í því ? ) … Ég sagði hér frá átakinu í ár sem er tileinkað öllum mömmum með það að markmiði að vekja athygli á brjóstakrabbameini . Í dag er það því bleiki liturinn sem ræður ríkjum hér á bæ og örugglega hjá mörgum af mínum lesendum . Ég skellti yfir mig bleikri yfirhöfn í tilefni dagsins . Kápan er ný í mínum fataskáp frá bleiku fatalínu Lindex sem kom í búðir fyrr í vikunni . 10% ágóði af söluandvirði línunnar rennur óskertur til Krabbameinsfélagsins en þannig leggur verslunin sitt af mörkum eins og fyrri ár – fallegt ! Mér finnst yndislegt að sjá að margar íslenskar verslanir hafa fundið leiðir til að taka þátt með einum eða öðrum hætti . Ég kem inná bleikar fallegar kauphugmyndir fljótlega á blogginu . Ég tók kápuna í einu númeri stærra en ég er vön og get með því móti notað hana yfir aðra jakka seinna í vetur . Ég er reyndar mjög hrifin af síðum ermum þessa dagana og því er ekki verra að geta mótað venjulegar flíkur að því fallega trendi , eins og gerist í þessu tilviki .